Diari Oficial de la Generalitat Valenciana


Sumari del DOGV 6820, del 17-07-2012 (2012/7052)

ORDE 43/2012, de 5 de juliol, de la Conselleria d'Educació, Formació i Ocupació, per la qual es modifica l'article 6 de l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, modificada per l'Orde 39/2011, de 31 de maig, de la Conselleria d'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2012/07/05/43/dof/vci/html**

### Dades del document

Número de DOGV
:   6820

Data del DOGV
:   17-07-2012

Secció del DOGV
:   I. DISPOSICIONS GENERALS

Número del document
:   2012/7052


Data del document
:   05-07-2012

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * examen
    * estudiant
    * ensenyament secundari
    * centre d'ensenyament
    * accés a l'educació
    * legislació
    * universitat

ORDE 43/2012, de 5 de juliol, de la Conselleria d'Educació, Formació i Ocupació, per la qual es modifica l'article 6 de l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, modificada per l'Orde 39/2011, de 31 de maig, de la Conselleria d'Educació. [2012/7052]  
  
  
Preàmbul  
  
En virtut de les facultats conferides pel Decret 80/2010, de 7 de maig, del Consell, pel qual es regula la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, l'esmentada Comissió Gestora, en la seua reunió de data 18 de maig de 2011, va acordar que, a partir del curs 2011-2012, l'exempció de realització de l'exercici de valencià en la prova d'accés a la universitat, per a alumnes procedents del Batxillerat, es concedirà als estudiants que no hagen cursat íntegrament els tres últims cursos dels seus estudis (4t curs d'ESO i 1r i 2n de Batxillerat) en centres docents de la Comunitat Valenciana, o, encara que els hagen cursat en la Comunitat, hagen obtingut una resolució positiva, dictada per l'òrgan competent, d'exempció de la matèria de valencià en algun d'eixos tres cursos.  
Per tot això, és necessari modificar l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, a fi d'adequar el que establix l'article 6, sobre exempció de l'exercici de valencià de la prova d'accés a la universitat, a l'acord pres per l'esmentada Comissió Gestora.   
  
El Consell Valencià d'Universitats i de Formació Superior, en la seua sessió de data 18 de juny de 2012, ha tingut coneixement del projecte de modificació de l'Orde 29/2010, de 20 d'abril, de la Conselleria d'Educació.   
Per tot això, segons l'esmentat acord de la Comissió Gestora dels Processos d'Accés i Preinscripció en les universitats públiques del Sistema Universitari Valencià, d'acord amb el Consell Jurídic Consultiu de la Comunitat Valenciana i vista la proposta del director general d'Universitat, Estudis Superiors i Ciència, de data 19 de juny de 2012, i de conformitat amb esta, en exercici de les atribucions conferides per l'article 28.e de la Llei 5/1983, de 30 de desembre, del Consell,  
  
  
ORDENE  
  
Article únic. Modificació de l'article 6 de l'Orde 29/2010, de 20 d'abril, de la Conselleria d'Educació  
Modificar l'article 6 de l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, modificada per l'Orde 39/2011, de 31 de maig, de la Conselleria d'Educació, en els termes establits en l'annex de la present orde.  
  
  
DISPOSICIÓ ADDICIONAL  
  
Única. Limitació de gasto  
La implementació i posterior desplegament d'esta orde no podrà tindre cap incidència en la dotació de tots i cada un dels capítols de gasto assignats a esta Conselleria, i en tot cas haurà de ser atés amb els mitjans personals i materials de la conselleria competent per raó de la matèria.  
  
DISPOSICIÓ FINAL  
  
Única. Entrada en vigor  
La present orde tindrà efectes retroactius des de la convocatòria ordinària de la prova d'accés a la universitat del curs 2011-2012.  
  
València, 5 de juliol de 2012  
  
La consellera d'Educació, Formació i Ocupació,  
MARÍA JOSÉ CATALÁ VERDET  
  
  
ANNEX  
  
Únic. Modificació de l'article 6 de l'Orde 29/2010, de 20 d'abril, de la Conselleria d'Educació  
L'article 6 de l'Orde 29/2010, de 20 d'abril, de la Conselleria d'Educació, per la qual es regula a la Comunitat Valenciana la prova d'accés a estudis universitaris establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, modificada per l'Orde 39/2011, de 31 de maig, de la Conselleria d'Educació, queda redactat en els termes següents:  
«Article 6. Exempció de l'exercici de Valencià  
1. A partir de la prova d'accés a la universitat que es realitzarà en la convocatòria de juny de 2012 queden exempts de realitzar l'exercici de Valencià: Llengua i Literatura II de la prova d'accés a la universitat, els alumnes que no hagen cursat íntegrament els tres últims cursos dels seus estudis (4t curs d'ESO i 1r i 2n de Batxillerat) en centres docents de la Comunitat Valenciana.  
2. Així mateix, també a partir de la prova d'accés a la universitat que es realitzarà en la convocatòria de juny de 2012, els alumnes que, a pesar d'haver cursat íntegrament els cursos de 4t d'ESO i 1r i 2n de Batxillerat en centres docents de la Comunitat Valenciana, hagen obtingut en algun d'estos resolució positiva, dictada per l'òrgan competent, d'exempció de la matèria de Valencià, quedaran exempts de realitzar l'exercici de Valencià: Llengua i Literatura II de la prova d'accés a la universitat.  
3. Correspon al centre d'ensenyament secundari, quan es procedisca a la matriculació dels estudiants en la prova d'accés a la universitat, certificar que hi concorre alguna de les causes dels dos apartats anteriors que donen lloc a l'exempció».


Còpia Permalink ELI